́зну же на́мъ дарова́лъ єсѝ бл҃годѣя́ній, є́же во пло́ти єдиноро́днагѡ твоегѡ̀ сн҃а прише́ствіе, и́же на землѝ я́влься, и возсія́въ су́щымъ во тьмѣ̀ свѣ́тъ сп҃се́нія, принесѐ себѐ ѡ на́съ же́ртву, и бы́сть мі́рови всему̀ ѡчисти́лище, ѻ́бщники на́съ своегѡ̀ воскрс̑нія сотвори́въ:и вознесы́йся на нб҃са̀, ѡблечѐ своя̂ ученикѝ и апс̑лы, я́коже ѡбѣща́ся, си́лою свы́ше, я́же є́сть дх҃ъ ст҃ы́й, покланя́емый и всеси́льный, и́же ѿ тебѐ бг҃а и ѻц҃а̀ исходя́щъ:и́мже бы́вше си́льніи дѣ́ломъ и сло́вомъ, кр҃ще́ніе преда́ша сн҃оположе́нія:цр҃кви воздвиго́ша, утверди́ша же́ртвенники, сщ҃е́нства положи́ша пра̂вила и зако́ны, и́хже мы̀ грѣ́шніи держа́ще преда́ніе, припа́даемъ тѝ вѣ́чному бг҃у, и мо́лимся тѝ бл҃гоутро́бне:къ твоему̀ пѣснопѣ́нію созда́нный се́й хра́мъ, бж҃е́ственныя твоея̀ испо́лни сла́вы, и въ не́мъ воздви́женный же́ртвенникъ ст҃ы́й ст҃ы́хъ покажѝ:я́кѡ на́мъ предстоя́щымъ єму̀ я́кѡ стра́шному црс̑твія твоегѡ̀ прс̑то́лу, неѡсужде́ннѡ служи́ти тебѣ̀, мольбы̂ ѡ на́съ и ѡ лю́дехъ всѣ́хъ возпосыла́ющымъ, и безкро́вную же́ртву твое́й принося́щымъ бл҃гости, ѡ во́льныхъ и нево́льныхъ грѣсѣ́хъ въ проще́ніе, во управле́ніе житія̀, во исправле́ніе бл҃га́гѡ жи́тельства, во исполне́ніе вся́кія пра́вды